CELEX: 62019CA0208
Language: da
Date: 2020-05-14 00:00:00
Title: Sag C-208/19: Domstolens dom (Sjette Afdeling) af 14. maj 2020 — NK mod MS og AS (anmodning om præjudiciel afgørelse fra Landesgericht für Zivilrechtssachen Graz — Østrig) (Præjudiciel forelæggelse – forbrugerbeskyttelse – forbrugerrettigheder – direktiv 2011/83/EU – anvendelsesområde – artikel 3, stk. 3, litra f) – begrebet »aftale om opførelse af nye ejendommes« – artikel 16, litra c) – begrebet »varer, som er fremstillet efter forbrugerens specifikationer eller har fået et tydeligt personligt præg« – aftale mellem en arkitekt og en forbruger om udarbejdelse af en plan for et nyt enfamiliehus)

20.7.2020   
            
            
               DA
            
            
               Den Europæiske Unions Tidende
            
            
               C 240/21
            
         
      Domstolens dom (Sjette Afdeling) af 14. maj 2020 — NK mod MS og AS (anmodning om præjudiciel afgørelse fra Landesgericht für Zivilrechtssachen Graz — Østrig)
      (Sag C-208/19) (1)
      
      (Præjudiciel forelæggelse - forbrugerbeskyttelse - forbrugerrettigheder - direktiv 2011/83/EU - anvendelsesområde - artikel 3, stk. 3, litra f) - begrebet »aftale om opførelse af nye ejendommes« - artikel 16, litra c) - begrebet »varer, som er fremstillet efter forbrugerens specifikationer eller har fået et tydeligt personligt præg« - aftale mellem en arkitekt og en forbruger om udarbejdelse af en plan for et nyt enfamiliehus)
      (2020/C 240/28)
      Processprog: tysk
      
         Den forelæggende ret
      
      Landesgericht für Zivilrechtssachen Graz
      
         Parter i hovedsagen
      
      
         Sagsøger: NK
      
         Sagsøgte: MS og AS
      
         Konklusion
      
      
                  1)
               
               
                  Artikel 3, stk. 3, litra f), i Europa-Parlamentets og Rådets direktiv 2011/83/EU af 25. oktober 2011 om forbrugerrettigheder, om ændring af Rådets direktiv 93/13/EØF og Europa-Parlamentets og Rådets direktiv 1999/44/EF samt om ophævelse af Rådets direktiv 85/577/EØF og Europa-Parlamentets og Rådets direktiv 97/7/EF skal fortolkes således, at en aftale indgået mellem en arkitekt og en forbruger, i henhold til hvilken førstnævnte forpligter sig til for sidstnævnte alene at foretage projektering af et enfamiliehus, der skal opføres, og i denne forbindelse at udarbejde planer, ikke udgør en aftale om opførelse af en ny ejendom som omhandlet i denne bestemmelse.
               
            
                  2)
               
               
                  Artikel 2, nr. 3) og 4), og artikel 16, litra c), i direktiv 2011/83 skal fortolkes således, at en aftale indgået mellem en arkitekt og en forbruger, i henhold til hvilken førstnævnte forpligter sig til for sidstnævnte, i henhold til dennes anvisninger og ønsker, at projektere et enfamiliehus, der skal opføres, og i denne forbindelse at udarbejde planer, ikke udgør en aftale om levering af varer, som er fremstillet efter forbrugerens specifikationer eller har fået et tydeligt personligt præg som omhandlet i sidstnævnte bestemmelse.
               
            
         (1)  EUT C 172 af 20.5.2019.